open-index/open-wikipedia-markdown huggingface dataset:
Λέβενουορθ (Ουάσινγκτον)

Το **Λέβενουορθ** (αγγλικά: Leavenworth, Washington) είναι πόλη στην κομητεία Σελάν, της Ουάσιγκτον των ΗΠΑ. Αποτελεί μέρος της Μητροπολιτικής Στατιστικής Περιοχής Γουενάτσι−Ηστ Γουενάτσι. Ο πληθυσμός της ήταν 2.263 κατά την απογραφή του 2020. Ολόκληρο το κέντρο της πόλης είναι διαμορφωμένο με πρότυπο γερμανικό βαυαρικό χωριό ως μέρος μιας πρωτοβουλίας πολιτών που ξεκίνησε τη δεκαετία του 1960. Η περιοχή είναι σημαντικός τουριστικός προορισμός, και για τις τέσσερις εποχές, με φεστιβάλ σχεδόν κάθε μήνα και πλήθος εκδηλώσεων όλο το χρόνο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της πολιτείας Ουάσινγκτον
Αντίδωρος ο Κυμαίος

Ο **Αντίδωρος ο Κυμαίος** (δηλαδή από την Κύμη, 2ος αιώνας π.Χ.) ήταν αρχαίος Έλληνας γραμματικός, σύμφωνα μάλιστα με τον Κλήμεντα τον Αλεξανδρέα, ο ίδιος ο Αντίδωρος εισήγαγε τον όρο «γραμματικός», που είχε τη σημασία του ανθρώπου που ασχολείται με τα γράμματα, του λογίου (μέχρι τότε υπήρχε ο αντίστοιχος όρος «κριτικός»).

Ο Αντίδωρος συνέγραψε ένα έργο, πιθανώς βιογραφικό, για τους ποιητές Όμηρο και Ησίοδο, καθώς και μια συλλογή με ερμηνείες σκοτεινών ή διφορούμενων ομηρικών εκφράσεων. Ωστόσο όλα τα έργα του χάθηκαν.

## Παραπομπές


## Πηγές
* Γιάκος, Δημήτριος: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 49

Αντιδωρος
Γιοχάνες Αντίκους

Ο **Γιοχάνες Αντίκους** (*Johannes Antiquus*, 1702-1750) ήταν Ολλανδός ζωγράφος που γεννήθηκε στο Χρόνινγκεν.

Ο Αντίκους έμαθε την τέχνη της υαλογραφίας από τον Χέραρντ φαν ντερ Φεν (*Gerard van der Veen*) και την εξάσκησε για λίγα χρόνια. Κατόπιν μαθήτευσε κοντά στον Γιαν Άμπελ Βάσενμπεργκ, έναν ζωγράφο ιστορικών θεμάτων και προσωπογραφιών.

Στη συνέχεια ο Αντίκους πήγε στη Γαλλία (Παρίσι), όπου εργάσθηκε ως προσωπογράφος κατά παραγγελία, αλλά δεν παρέμεινε πολύ εκεί, καθώς επιθυμούσε να γνωρίσει την Ιταλία και την ιταλική τέχνη. Εγκαταστάθηκε έτσι και διέμεινε κυρίως στη Φλωρεντία, όπου εργάσθηκε για λογαριασμό του ίδιου του Μεγάλου Δούκα της Τοσκάνης επί μία εξαετία. Το σημαντικότερο έργο της ιταλικής περιόδου του ήταν ένας μεγάλος πίνακας με θέμα την πτώση των Γιγάντων, το οποίο έτυχε τόσης αναγνωρίσεως, ώστε ένα σχέδιό του να αναρτηθεί στη Φλωρεντινή Ακαδημία. Μετά από αρκετά έτη στην Ιταλία, επέστρεψε στην πατρίδα του, όπου του επιφυλάχθηκε μια άκρως κολακευτική υποδοχή και τέθηκε στην υπηρεσία του Πρίγκιπα της Οράγγης, στο Ανάκτορο Χετ Λω, για το οποίο ζωγράφισε μεγάλο πίνακα με θέμα τον θεό Άρη να αφοπλίζεται από τις Χάριτες (από αρκετούς θεωρείται το πιο αξιόλογο έργο της ζωής του), καθώς και αρκετά άλλα έργα. Ο Αντίκους ήταν ακριβής στο σχέδιο και καλός στα χρώματα. Απεβίωσε στη γενέτειρά του, το Χρόνινγκεν, σε ηλικία 48 ετών. Ο αδελφός του, ο Λαμπέρτους, ήταν επίσης ζωγράφος.


A Woman at a Fountain by a Ruined Temple, the Farnese Hercules in the Background MET DP800083.jpg
A Shepherd under a Ruined Arch with the Farnese Hercules MET DP800084.jpg
Johannes Antiquus - Edzard Jacob Lewe van Middelstum.jpg
Johannes Antiquus - Michiel van Bolhuis.jpg
Johannes Antiquus - Reint Jan Lewe van Middelstum.jpg
Johannes Antiquus - Alegonda Maria Beckeringh-van Bolhuis.jpg


## Παραπομπές


## Πηγές
* Το λήμμα «Αντίκβους Ιωάννης» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 53
* Bryan, Michael: το λήμμα «Antiquus, John» στο *Bryan's Dictionary of Painters and Engravers (A-K)*, τόμ. I, επιμέλεια Robert Edmund Graves, 3η έκδοση, George Bell & Sons, Λονδίνο 1886

Κατηγορία:Ολλανδοί ζωγράφοι
Κατηγορία:Ζωγράφοι του 18ου αιώνα
Νέα Κώμη Καβάλας

Η **Νέα Κώμη** είναι οικισμός της Ανατολικής Μακεδονίας στην Περιφερειακή Ενότητα Καβάλας.

## Γενικά στοιχεία
Η Νέα Κώμη βρίσκεται σε υψόμετρο 80 μέτρων, βορειοανατολικά της Καβάλας (περίπου 17 χλμ.) και δυτικά της Χρυσούπολης (13 χλμ.). Ανατολικά του χωριού είναι το Άνω Ποντολίβαδο ενώ στα νοτιοανατολικά του το Ποντολίβαδο ανάμεσα με το οποίο περνάει η Εγνατία Οδός και η Ε.Ο. Καβάλας - Ξάνθης. Το χωριό ιδρύθηκε, σύμφωνα με την προφορική παράδοση, από κατοίκους της καταργημένης Παλαιάς Κώμης (*Εσκή Κιόϊ*) η οποία είναι βορειοδυτικότερα της σημερινής τοποθεσίας του και η οποία εγκαταλείφθηκε λόγω επιδημίας πανώλης προτού γίνει η ανταλλαγή πληθυσμών.

Αναφέρεται επίσημα ως ξεχωριστός οικισμός για πρώτη φορά το 1924 με την παλιά του ονομασία, από την Τουρκοκρατία, ως *Γενή Κιόϊ* να προσαρτάται στην τότε κοινότητα Καρατζά Κιόϊ. Το 1926 με το ΦΕΚ 413Α - 22/11/1926 μετονομάστηκε σε Νέα Κώμη ενώ από το 1929 μέχρι το 1969 υπήρξε έδρα της ομώνυμης κοινότητας οπότε καταργήθηκε. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ποντολίβαδο και το Άνω Ποντολίβαδο αποτελούν την κοινότητα Ποντολίβαδου που υπάγεται στη Δημοτική Ενότητα Χρυσούπολης του Δήμου Νέστου ενώ σύμφωνα με την απογραφή του 2011 είχε 63 κατοίκους.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Νέστου
Κομητεία Κεντ (Μίσιγκαν)

Η **Κομητεία Κεντ** (αγγλ.: *Kent County*) είναι κομητεία που βρίσκεται στην πολιτεία του Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 657.974 κάτοικοι,  καθιστώντας την την τέταρτη πιο πυκνοκατοικημένη κομητεία στο Μίσιγκαν και τη μεγαλύτερη εκτός της περιοχής του Ντιτρόιτ. Η έδρα της κομητείας του είναι το Γκραντ Ράπιντς.  Η κομητεία δημιουργήθηκε το 1831 και οργανώθηκε το 1836.  Πήρε το όνομά της από τον νομικό και νομικό μελετητή της Νέας Υόρκης Τζέιμς Κεντ,  που εκπροσώπησε την Επικράτεια του Μίσιγκαν στη διαμάχη της με το Οχάιο για τη Λωρίδα του Τολέδο.

Σύμφωνα με το Γραφείο Απογραφής των ΗΠΑ, η κομητεία έχει έκταση 2,260 τ.χλμ, εκ των οποίων 2,190 τ.χλμ είναι στεριά και 65 τ.χλμ  (2,9%) καλύπτονται από ύδατα (λίμνες, ποτάμια).  Το υψηλότερο σημείο της κομητείας Κεντ είναι το πάρκο Fisk Knob,  στην πόλη Σόλον, στα 1048 πόδια. 

## Παραπομπές


Κατηγορία:Κομητείες του Μίσιγκαν
Κομητεία Κεντ (Ντέλαγουερ)

Η **Κομητεία Κεντ** (αγγλ.: *Kent County*) είναι κομητεία που βρίσκεται στην πολιτεία του Ντέλαγουερ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 181.851 κάτοικοι, καθιστώντας την τη λιγότερο πληθυσμιακή κομητεία στο Ντέλαγουερ.  Έδρα της κομητείας είναι το Ντόβερ,  η πρωτεύουσα της πολιτείας του Ντέλαγουερ. Πήρε το όνομά της από το Κεντ, μια αγγλική κομητεία. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,070 τ.χλμ, εκ των οποίων 1,520 τ.χλμ είναι ξηρά και 550 τ.χλμ  (26,6%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Ντέλαγουερ
Κομητεία Κεντ (Ρόουντ Άιλαντ)

Η **Κομητεία Κεντ** (αγγλ.: *Kent County*) είναι κομητεία που βρίσκεται στην πολιτεία του Ρόουντ Άιλαντ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 170.363 κάτοικοι,  που την καθιστά τη δεύτερη πιο πυκνοκατοικημένη κομητεία στο Ρόουντ Άιλαντ. Η κομητεία σχηματίστηκε το 1750 από το νότιο τρίτο της κομητείας Πρόβιντενς.  Πήρε το όνομά της από την κομητεία του Κεντ της Αγγλίας.  Η κομητεία Κεντ, όπως και άλλες κομητείες στο Ρόουντ Άιλαντ, δεν έχει πλέον κυβερνητικές λειτουργίες (εκτός από τα όρια διοικητικών δικαστηρίων και τμημάτων σερίφη). Η έδρα του είναι το Ηστ Γκρίνουιτς. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 490 τ.χλμ, εκ των οποίων 440 τ.χλμ  είναι ξηρά και 50 τ.χλμ (10%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Ρόουντ Άιλαντ
Κομητεία Κεντ (Τέξας)

Η **Κομητεία Κεντ** (αγγλ.: *Kent County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 753 κάτοικοι,  καθιστώντας την την έκτη κομητεία με τον λιγότερο πληθυσμό στο Τέξας. Η έδρα της κομητείας είναι το Τζέιτον. Η κομητεία δημιουργήθηκε το 1876 και αργότερα οργανώθηκε το 1892  Πήρε το όνομά της από τον Άντριου Κεντ , ο οποίος πέθανε στη Μάχη του Άλαμο. Η κομητεία Κεντ είναι μια απαγορευμένη ή εντελώς ξηρή κομητεία,  μία από τις τέσσερις που παραμένουν στην πολιτεία. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,340 τ.χλμ, εκ των οποίων 2,339 τ.χλμ είναι ξηρά και 1,0 τ.χλμ  (0,05%) καλύπτεται από νερό. 

## Παραπομπές


Κατηγορία:Κομητείες του Τέξας
Οκτιάμπρ (επαρχία Καρασού)

Το **Οκτιάμπρ** ή **Οκτιάμπρσκοε** (, *Oktiabr*, ρωσικά: ) είναι χωριό και διοικητική έδρα του αγροτικού οκρούγκ Οκτιάμπρ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 2423 κατοίκους. Το πήρε το όνομά του από την επαρχία Οκτιάμπρσκι (Октябрьский район) της Μόσχας από όπου ήρθαν οι πρώτοι εργάτες για την ανάπτυξη των παρθένων εδαφών της περιοχής.

## Παραπομπές




Κατηγορία:Χωριά της Επαρχίας Καρασού
Κουλενσάι (επαρχία Καρασού)

Το **Κουλενσάι** (, *Külensai*, ρωσικά: ) είναι καταργημένο χωριό του αγροτικού οκρούγκ Οκτιάμπρ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 1 κάτοικο. Το χωριό καταργήθηκε διοικητικά το 2019 οπότε προσαρτήθηκε στο χωριό Τερεκτέ.

## Παραπομπές




Κατηγορία:Χωριά της Επαρχίας Καρασού
Τερεκτέ (επαρχία Καρασού)

Το **Τερεκτέ** ή **Τερεκτί** (, *Terektı*, ρώσικα: , πρώην Βιλιάμσκι, Вилъямсский ή Βίλιαμσα, Вильямса) είναι χωριό του αγροτικού οκρούγκ Οκτιάμπρ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 1424 κατοίκους. Ιδρύθηκε το 1955 ως κεντρικός οικισμός του σοβχόζ Βίλιαμσα, από όπου και το πρώτο του όνομα, προς τιμήν του σοβιετικού ακαδημαϊκού Βασίλι Ρομπέρτοβιτς Βίλιαμς.

## Παραπομπές




Κατηγορία:Χωριά της Επαρχίας Καρασού
Τουμπέκ (επαρχία Καρασού)

Το **Τουμπέκ** (, *Tübek*, ρωσικά: ) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν. Στην απογραφή του 1999, η οποία είναι και η τελευταία στην οποία καταμετρήθηκε, είχε πληθυσμό 62 ατόμων, και υπάγονταν στο αγροτικό οκρούγκ Τερεκτέ (σήμερα στην επικράτεια του αγροτικού οκρούγκ Οκτιάμπρ). Το χωριό καταργήθηκε το 2005.

## Σημειώσεις


## Παραπομπές



Κατηγορία:Χωριά της Επαρχίας Καρασού
NGC 4070

Ο **[[Νέος Γενικός Κατάλογος|NGC]] 4070** είναι ελλειπτικός γαλαξίας ο οποίος απέχει περίπου 340 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 27 Απριλίου 1785. Αργότερα ο Τζων Χέρσελ (John Herschel) ανακάλυψε εκ νέου τον γαλαξία αυτόν και τον κατέγραψε ως NGC 4059. 

Ο NGC 4070 ανήκει στην Ομάδα γαλαξιών NGC 4065 και είναι επίσης γαλαξίας LINER.

## Φυσικά χαρακτηριστικά
Εικόνες που ελήφθησαν με το όργανο CAFOS του παρατηρητηρίου Calar Alto δείχνουν πως το σχήμα του NGC 4070 δεν είναι τελείως σφαιρικό ή ελλειψοειδές, γεγονός που υποδηλώνει ότι στο πρόσφατο παρελθόν του ο NGC 4070 αλληλεπίδρασε βαρυτικά με τον γαλαξία 2MASX J12040831+2023280 ή με κάποια άλλη συγκέντρωση ύλης. Επίσης φαίνεται πως υπάρχει μία αδρή «γέφυρα ύλης» ανάμεσα στον NGC 4070 και τον γειτονικό γαλαξία NGC 4066. Η απόσταση ανάμεσα στους δύο γαλαξίες υπολογίζεται πως είναι 370.000 έτη φωτός.

## Υπερκαινοφανής
Στις 14 Απριλίου 2005 παρατηρήθηκε στον γαλαξία αυτόν υπερκαινοφανής τύπου Ia που ονομάστηκε **SN 2005bl**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Γαλαξίες LINER
4070
38169
07052
Κατηγορία:Κόμη Βερενίκης
Κατηγορία:Ομάδα γαλαξιών NGC 4065
+04-29-009
Διοργανώσεις Ε.Π.Σ. Λάρισας 1969–70

Την περίοδο 1969-70  η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Το πρωτάθλημα διεξήχθη σε τρεις κατηγορίες με τη συμμετοχή 47 συλλόγων.

## Πρωτάθλημα

Το Πρωτάθλημα Ε.Π.Σ. Λάρισας 1969-70 διεξήχθη σε 3 κατηγορίες:
*Α σε έναν όμιλο των 10 ομάδων 
*Β σε 2 όμιλους των 7 ομάδων
*Γ σε 2 ομίλους των 12 ομάδων

### Α Κατηγορία
Στην Α’ Ε.Π.Σ. αγωνίστηκαν 10  ομάδες. O πρωταθλητής Αχιλλέας Φαρσάλων διεκδίκησε την άνοδο στην δεύτερη εθνική κατηγορία μέσω του ερασιτεχνικού πρωταθλήματος ανόδου του 1970.

### B’ Κατηγορία
Η B’ Κατηγορία διεξήχθη με τη συμμετοχή 14 ομάδων σε 2 ομίλους των 7. 

#### 1ος Όμιλος

#### 2ος Όμιλος

### Γ΄ Κατηγορία
Aγωνίστηκαν 23 ομάδες σε 2 ομίλους.

#### 1ος Όμιλος
1.Αβέρωφ Λάρισας (άνοδος)
2.Ατρόμητος Δασοχωρίου (άνοδος)
3.Κεραυνός Πλατανουλίων (άνοδος)
4.Λαρισαϊκή (άνοδος)
5.Αναγέννηση Φαρσάλων (άνοδος)
——————
6.Αστραπή Δελερίων
7.ΑΟ Βρυότοπου
8.ΑΟΚ Νέων Καρυών
9.Δόξα Γαλανόβρυσης
10.Ροδιακός Ροδιάς
11.Εφηβοι ΑΕΛ
12.Κεραυνός Δένδρων

#### 2ος Όμιλος
1.A.O. Ανθούπολη Λάρισας (άνοδος)
2.Προοδευτική Ανάβρας (άνοδος)
3.Δόξα Αρμενίου (άνοδος)
4.Α.Ο. Πελασγιώτις Λάρισας (άνοδος)
5.Αναγέννηση Καλοχωρίου (άνοδος)
——————
6.ΑΟ Ραψάνης
7.Αναγέννηση Πουρναρίου
8.Δόξα Χειμαδίου
9.ΑΕ Κυψέλης
10.Αετός Μακρυχωρίου
11.Απόλλων Άνω Πλατ/μπου

## Παραπομπές


## Πηγές
*
*
*ΕΠΣ Λάρισας – Στατιστικά – Ιστορία
* Αρχείο Εφημερίδων «Ελευθερία» και «Ημερήσιος Κήρυκας»

## Εξωτερικοί Σύνδεσμοι
* ΕΠΣ Νομού Λάρισας
* ΑΕΔ Νίκαιας
* Οικονόμος Τσαριτσάνης

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 1969-1970
Διοργανώσεις Ε.Π.Σ. Λάρισας 1963–64

Την περίοδο 1963-64  η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Το πρωτάθλημα διεξήχθη σε τρεις κατηγορίες με τη συμμετοχή 37 συλλόγων.

Την περίοδο 1963-64 στη Β Εθνική συμμετείχαν Λαρισαϊκός, Ηρακλής Λάρισας και Ανάπλαση Τυρνάβου. Την πρώτη τους εμφάνιση στην ΕΠΣΛ έκαναν τρεις σύλλογοι (Ηρακλής Ομολίου, Κεραυνός Δένδρων και Δάφνη Στεφανόβουνου), έτσι συνολικά οι σύλλογοι της ΕΠΣΛ έφτασαν τους 33.

## Πρωτάθλημα

Το Πρωτάθλημα Ε.Π.Σ. Λάρισας 1963-64 διεξήχθη σε 3 κατηγορίες:
*Α σε έναν όμιλο των 8 ομάδων 
*Α σε έναν όμιλο των 9 ομάδων 
*Γ σε 2 ομίλους των 7 ομάδων

### Α Κατηγορία
Στην Α’ Ε.Π.Σ. αγωνίστηκαν 8 ομάδες (από 6 αυξήθηκαν σε 8), παρέμειναν και οι 5 από την προηγούμενη περίοδο (εκτός της Ανάπλασης που προβιβάστηκε στη Β Εθνική) και ανέβηκαν οι τρεις πρώτοι της Β' 196-63 (Αχιλλέας, ΠΟΕ και Εμποροϋπάλληλοι). Ο Απόλλων Λάρισας κατέκτησε το πρώτο του πρωτάθλημα ΕΠΣΛ και ανέβηκε για πρώτη φορά στη Β΄ Εθνική.Ακολούθησε το καλοκάιρι του 1964 η συγχώνευση των ομάδων της Λάρισας για τη δημιουργία της ΑΕΛ, έτσι αυτή η περίοδος ήταν η τελευταία για Ηρακλή, Λαρισαϊκό, Άρη, Εμποροϋπαλλήλους, Πελασγικό και Πανθεσσαλικό, ενώ κι ο Τοξότης συνέχισε ως Όλυμπος για μια 12ετία.

### B’ Κατηγορία
Στη Β συμμετείχαν 9 σύλλογοι: οι 5 που παρέμειναν από την προηγούμενη περίοδο (4η ως 8η θέση) και οι 2 πρώτοι κάθε ομίλου της Γ ΕΠΣΛ 1962-63. Ο Φαλανιακός ήταν πρωταθλητής κι ανέβηκε στην Α ΕΠΣΛ η Δόξα Γαλανόβρυσης τελευταία καθώς ήταν η μόνη που υποβιβάστηκε στη Γ', ενώ ο Πελασγικός συγχωνεύτηκε με τον Λαρισαϊκό (που υποβιβάστηκ από Β Εθνική) και συμμετείχε ως Α.Ο. Πελασγιώτις Λάρισας στην Α' ΕΠΣΛ 1964-65. Οι ομάδες που αγωνίστηκαν ήταν οι εξής:

*Φαλανιακός (άνοδος)
————-
*Ηρακλής Χάλκης
*Παναγροτικός Νίκαιας
*ΣΦΑΝ Κίσσαβος Συκουρίου
*Κεραυνος Πλατυκάμπου
*Ατρόμητος Αγίων Αναργύρων
*Α.Ο. Δωτιέας Αγιάς
*Πελασγικός Λάρισας (διαλύθηκε 1963-64 – συγχώνευση με Λαρισαϊκό)
————–
*Δόξα Γαλανόβρυσης (υποβιβασμός)

### Γ΄ Κατηγορία
Aγωνίστηκαν 14 ομάδες σε 2 ομίλους των 7. Πρωταθλητές ανακηρύχθηκαν ο Απόλλων Άνω Πλατυκάμπου και ο Πανθεσσαλικός απο την περιοχή του Σταθμου Λαρίσης. Μόνο ο Απόλλων ανέβηκε κατηγορία καθώς ο Πανθεσσαλικός στα πλάισια της ίδρυσης της ΑΕΛ  συγχωνεύτηκε με τον Τοξότη Λάρισας και διαλύθηκε. «Πρωτάρηδες» στην ΕΠΣΛ οι ακόμα και σήμερα ενεργοί σύλλογοι: Ηρακλής Ομολίου Κεραυνός Δένδρων και η Δάφνη Στεφανόβουνου (με τελευταία εμφάνιση το 1996-97).
Οι ομάδες που αγωνίστηκαν ήταν οι εξής:

#### 1ος Όμιλος
*Απόλλων Άνω Πλατυκάμπου (άνοδος)
——————
*Απόλλων Άνω Πλατυκάμπου 
*Ηρακλής Ομολίου
*Δόξα Ομορφοχωρίου
*Όλυμπος Γόννων
*Αετός Μακρυχωρίου
*Δάφνη Γλαύκης

### 2ος Όμιλος
*Πανθεσσαλικός Λαρίσης (άνοδος)
——————
*Οικονόμος Τσαριτσάνης
*Δόξα Αργυροπουλίου
*ΑΟΚ Νέων Καρυών
*Κεραυνός Δένδρων
*Δάφνη Στεφανόβουνου
*Μαχητής Τερψιθέας

## Παραπομπές


## Πηγές
*
*
*ΕΠΣ Λάρισας – Στατιστικά – Ιστορία
* Αρχείο Εφημερίδων «Ελευθερία» και «Ημερήσιος Κήρυκας»

## Εξωτερικοί Σύνδεσμοι
* ΕΠΣ Νομού Λάρισας
* ΑΕΔ Νίκαιας
* Οικονόμος Τσαριτσάνης

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 1963-1964
Διοργανώσεις Ε.Π.Σ. Λάρισας 1962–63

Την περίοδο 1962-63  η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Το πρωτάθλημα διεξήχθη σε τρεις κατηγορίες με τη συμμετοχή 37 συλλόγων.

## Πρωτάθλημα

Το Πρωτάθλημα Ε.Π.Σ. Λάρισας 1962-63 διεξήχθη σε 3 κατηγορίες:
*Α σε έναν όμιλο των 8 ομάδων 
*Α σε έναν όμιλο των 9 ομάδων 
*Γ σε 2 ομίλους των 7 ομάδων

### Α Κατηγορία
Στην Α’ Ε.Π.Σ. αγωνίστηκαν 6 ομάδες. Πρωταθλήτρια αναδείχθηκε η ομάδα της Ανάπλασης Τυρνάβου, μετά από αγώνα μπαράζ με τον Απόλλωνα Λάρισας με τον οποίο ισοβάθμισε στην πρώτη θέση. O Άρης Λάρισας παρεμεινε τελικα μετά από αγώνα μπαράζ. με τον τρίτο της Β' ΕΠΣΛ.

### B’ Κατηγορία
Στη Β' συμμετείχαν 8 σύλλογοι. Οι Αχιλλέας Φαρσάλων, ΠΟΕ Ελασσόνας και ΑΟ Εμποροϋπαλλήλων διεκδίκησαν την πρώτη θέση ως την τελευταία αγωνιστική.

*Αχιλλέας Φαρσάλων (άνοδος)
*Π.Ο. Ελασσόνας (άνοδος)
*ΑΟ Εμποροϋπαλλήλων (άνοδος)
————-
*Ηρακλής Χάλκης
*Παναγροτικός Νίκαιας 
*Κεραυνός Πλατυκάμπου 
*Φαλανιακός 
*Δόξα Γαλανόβρυσης

### Γ΄ Κατηγορία
Aγωνίστηκαν 14 ομάδες σε 2 ομίλους των 7. Πρωταθλητές ομίλων ανακηρύχθηκαν οι Πελασγικός και Κίσσαβος Συκουρίου που θα έπαιζαν μεταξύ τους για την ανάδειξη του πρωταθλητή της Γ Κατηγορίας.

#### 1ος Όμιλος
*Πελασγικός (άνοδος)
——————
*Οικονόμος Τσαριτσάνης
*Ατρόμητος Αγίων Αναργύρων
*ΑΟ Καρυών
*Μαχητής Τερψιθέας
*Πανθεσσαλικός
*Δοξα Αργυροπουλίου

### 2ος Όμιλος
*ΣΦΑΝ Κίσσαβος Συκουρίου (άνοδος)
——————
*Δόξα Ομορφοχωρίου
*Αετός Μακρυχωρίου
*Απόλλων Άνω Πλατύκαμπου
*Δωτιέας Αγιάς
*Όλυμπος Γόννων
*Δάφνη Γλαύκης

## Παραπομπές


## Πηγές
*
*
*ΕΠΣ Λάρισας – Στατιστικά – Ιστορία
* Αρχείο Εφημερίδων «Ελευθερία» και «Ημερήσιος Κήρυκας»

## Εξωτερικοί Σύνδεσμοι
* ΕΠΣ Νομού Λάρισας
* ΑΕΔ Νίκαιας
* Οικονόμος Τσαριτσάνης

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 1962-1963
Διοργανώσεις Ε.Π.Σ. Λάρισας 1961–62

Την περίοδο 1961-62  η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Το πρωτάθλημα διεξήχθη σε τρεις κατηγορίες με τη συμμετοχή 32 συλλόγων.

## Πρωτάθλημα

Το Πρωτάθλημα Ε.Π.Σ. Λάρισας 1961-62 διεξήχθη σε 3 κατηγορίες:
*Α σε έναν όμιλο των 6 ομάδων 
*Α σε έναν όμιλο των 6 ομάδων 
*Γ σε 2 ομίλους των 8 ομάδων

### Α Κατηγορία
Στην Α’ Ε.Π.Σ. αγωνίστηκαν 8 ομάδες. Ο Λαρισαϊκός κατέκτησε το πρωτάθλημα ΕΠΣΛ και ανέβηκε στη Β΄ Εθνική.

### B’ Κατηγορία
Στη Β συμμετείχαν 8 σύλλογοι. Οι ομάδες που αγωνίστηκαν ήταν οι εξής:

1.Τοξότης Λάρισας (άνοδος)
2.Ηρακλής Τυρνάβου (άνοδος)
————-
*Ηρακλής Χάλκης
*ΠΟΕ
————-
*Αχιλλέας Φαρσάλων
*Παναγροτικός Νίκαιας

### Γ΄ Κατηγορία
Aγωνίστηκαν 16 ομάδες σε 2 ομίλους των 8. Οι πρωταθλητές των δυο ομίλων ΑΟ Εμποροϋπαλλήλων και Φαλανιακός έδωσαν αγώνα για την ανάδειξη του πρωταθλητή Γ΄ Κατηγορίας, όπου επικράτησε η ομάδα Εμποροϋπαλλήλων Λάρισας με 2-1.Οι ομάδες που αγωνίστηκαν ήταν οι εξής:

#### 1ος Όμιλος
1.Φαλανιακός (άνοδος)
2.Δόξα Γαλανόβρυσης (άνοδος)
——————
3.Πελασγικός 
•Οικονόμος Τσαριτσάνης
•Δόξα Αργυροπουλίου
•Αετός Μακρυχωρίου
•ΑΟ Καρυών
•Ατρόμητος Αγίων Αναργύρων

### 2ος Όμιλος
1.ΑΟ Εμποροϋπαλλήλων (άνοδος)
2.Κεραυνός Πλατυκάμπου (άνοδος) 
——————
•Δωτιέας Αγιάς
•Κίσσαβος Συκουρίου
•Πανθεσσαλικός
•Δόξα Ομορφοχωρίου
•Δάφνη Γλαύκης
•Απόλλων Άνω Πλατυκάμπου (Γαλήνης)

## Παραπομπές


## Πηγές
* 
* 
* ΕΠΣ Λάρισας – Στατιστικά – Ιστορία
* Αρχείο Εφημερίδων «Ελευθερία» και «Ημερήσιος Κήρυκας»

## Εξωτερικοί Σύνδεσμοι
* ΕΠΣ Νομού Λάρισας
* ΑΕΔ Νίκαιας
* Οικονόμος Τσαριτσάνης

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 1961-1962
Fantakuchen

Το **fantakuchen** είναι κέικ με βάση από παντεσπάνι και προέρχεται από τη Γερμανία. Το βασικό του συστατικό είναι η Fanta ή η σόδα με αποτέλεσμα το παντεσπάνι να γίνεται πιο αφράτο από το συνηθισμένο. Στο ανώτερο στρώμα συνήθως τοποθετείται γλάσο λεμονιού ή κρέμα γάλακτος και σαντιγί με μανταρίνια κονσέρβα. Το fantakuchen σερβίρεται κυρίως σε πάρτι γενεθλίων.

## Προέλευση
Η Fanta αναπτύχθηκε από το γερμανικό υποκατάστημα της The Coca-Cola Company κατά τη διάρκεια του Β΄ Παγκοσμίου Πολέμου λόγω των οικονομικών κυρώσεων οι οποίες κατέστησαν απαγορευτική την εισαγωγή ανθρακούχων ποτών της δύσης στη Γερμανία. Η Fanta έγινε δημοφιλής όχι μόνο ως ποτό άλλα και ως γλυκαντικό σε διάφορες συνταγές όπως και στο fantakuchen.

## Παραπομπές


## Εξωτερικοί σύνδεσμοι
*
Κομητεία Κλίβελαντ (Βόρεια Καρολίνα)

Η **Κομητεία Κλίβελαντ** (αγγλ.: *Cleveland County*) είναι κομητεία που βρίσκεται στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
99.519 κάτοικοι. Η έδρα της κομητείας του είναι το Σέλμπι.  Η κομητεία δημιουργήθηκε το 1841 από τμήματα των κομητειών Λίνκολν και Ράδερφορντ. Πήρε το όνομά της από τον Μπέντζαμιν Κλίβελαντ, συνταγματάρχη στον Πόλεμο της Αμερικανικής Επανάστασης.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,212 τ.χλμ , εκ των οποίων 1,202 τ.χλμ  είναι στεριά και  10,9 τ.χλμ (0,84%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Βόρειας Καρολίνας
Κομητεία Κλίβελαντ (Άρκανσο)

Η **Κομητεία Κλίβελαντ** (αγγλ.: *Cleveland County*), (παλαιότερα γνωστή ως **κομητεία Ντόρσεϊ** ) είναι κομητεία που βρίσκεται στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7.550 κάτοικοι.  Η έδρα της κομητείας και η μεγαλύτερη πόλη είναι το Ράισον. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,550 τ.χλμ, εκ των οποίων 1,547 τ.χλμ  είναι στεριά και 2,9 τ.χλμ καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Άρκανσο
Εκκλησία του Αγίου Νικολάου (Λίβερπουλ)

Η **Εκκλησία του Αγίου Νικολάου** είναι μία ελληνική Ορθόδοξη ενοριακή εκκλησία στο Τοξτέθ του Λίβερπουλ, στη συμβολή της Berkley Street και της Princes Road. Είναι χτισμένη σε στυλ νεοβυζαντινής αρχιτεκτονικής και είναι διατηρητέα (βαθμού ΙΙ). Οι αρχιτέκτονες ήταν οι W. & J. Hay και η εκκλησία χτίστηκε από τον Henry Sumners το 1870. Είναι μια διευρυμένη εκδοχή της εκκλησίας του Αγίου Θεοδώρου στην Κωνσταντινούπολη (σημερινό τέμενος Μουλά Γκιουρανή).

Ο Άγιος Νικόλαος χτίστηκε στη γειτονιά Τοξτέθ του Λίβερπουλ σε μια περίοδο που οι μεγιστάνες του Λίβερπουλ έκτιζαν εκεί πολυτελή αρχοντικά σπίτια. Η εκκλησία βρίσκεται σε μια γειτονιά σημαντικών σπιτιών και σε ένα σύμπλεγμα οίκων λατρείας που έχουν σχεδιαστεί για να διαφημίζουν τον πλούτο και την κατάσταση μιας ομάδας βιομήχανων που ήταν εντυπωσιακά εθνοτικά ποικιλόμορφη για τα δεδομένα της βικτωριανής Αγγλίας. Ακριβώς δίπλα στον Άγιο Νικόλαο βρίσκονται η συναγωγή του Princess Road και μια πρώιμη γαλλική γοτθική, ουαλική πρεσβυτεριανή εκκλησία.

Το εξωτερικό είναι εξαιρετικά περίτεχνο, με καμάρες μέσα σε καμάρες, κατασκευασμένες σε εναλλασσόμενες ταινίες από λευκή πέτρα και κόκκινο τούβλο. Υπάρχει μια σειρά από τρεις τρούλους στη στοά και ένας τέταρτος τρούλος πάνω από τον σηκό, όλοι υψωμένοι σε τύμπανα. Το εσωτερικό, με λευκούς μαρμάρινους κίονες και βυζαντινά κιονόκρανα, είναι εκπληκτικά λιτό σε σύγκριση με το εξωτερικό.

## Φωτογραφίες του εσωτερικού

Αρχείο:Nave_of_the_Greek_Orthodox_Church_of_St_Nicholas,_Toxteth_2.jpg|εναλλ.=Nave as seen from the balcony|Ο ναός όπως φαίνεται από το μπαλκόνι
Αρχείο:Central_dome_of_the_Greek_Orthodox_Church_of_St_Nicholas,_Toxteth_2.jpg|εναλλ.=View of the roof and central dome|Άποψη της οροφής και του κεντρικού τρούλου
Αρχείο:Pulpit_of_the_Greek_Orthodox_church_of_St_Nicholas,_Toxteth_1.jpg|εναλλ.=Pulpit, halfway up the wall of the north aisle|Άμβωνας στα μισά του τοίχου του βόρειου κλίτους
Αρχείο:Iconostasis_of_the_Greek_Othodox_church_of_St_Nicholas_2.jpg|εναλλ.=Central portion of the iconostasis or screen, showing the Beautiful Doors|Κεντρικό τμήμα εικονοστασίου, που δείχνει τις ωραίες πύλες
Αρχείο:Sanctuary_of_Greek_Orthodox_Church_of_St_Nicholas.jpg|εναλλ.=Sanctuary beyond the Beautiful Doors|Ιερό πέρα από τις Ωραίες Πύλες


## Παραπομπές


## Δείτε επίσης
* Θρησκεία στο Ηνωμένο Βασίλειο
* Ανατολική Ορθοδοξία

## Εξωτερικοί σύνδεσμοι
* Άποψη της εκκλησίας του Αγίου Νικολάου στο Liverpool Pictorial (αρχειοθετημένο)
* Περιγραφή της Εκκλησίας του Αγίου Νικολάου (σελ. 2) για τις Ημέρες Ανοιχτής Πολιτιστικής Κληρονομιάς 12-15 Σεπτεμβρίου 2003 (αρχειοθέτηση)

Κατηγορία:Εκκλησιαστικά κτίρια με τρούλους
Κατηγορία:Ιερά Αρχιεπισκοπή Θυατείρων και Μεγάλης Βρετανίας
Κατηγορία:Λίβερπουλ
Λιβερπουλ
Δίκη των 5 της Ομόνοιας

Με τον τίτλο η «δίκη των 5 της Ομόνοιας» έμειναν στην ιστορία του βορειοηπειρωτικού αγώνα τα γεγονότα που διαδραματίστηκαν το 1994 με τη σύλληψη και τη δίκη 5 ηγετικών  στελεχών της Ομόνοιας.

Στις 10 Απριλίου 1994 έγινε επίθεση σε αλβανικό στρατόπεδο στην Επισκοπή της Βορείου Ηπείρου που είχε σαν αποτέλεσμα τον θάνατο 2 αλβανών στρατιωτικών, χωρίς να υπάρξουν στοιχεία για τους δράστες.
Το βράδυ της 18ης Απριλίου του 1994, αλβανοί αστυνομικοί εισέβαλαν σε δεκάδες σπίτια βορειοηπειρωτών κάνοντας προσαγωγές και συλλήψεις, άνευ εισαγγελικής παρουσίας . Συνελήφθησαν 6 στελέχη της Ομόνοιας.
Στις 26 Μαΐου του 1994, σε μια προσπάθεια να βρεθούνε μάρτυρες κατηγορίας και μέσα σε καθεστώς τρομοκρατίας, προσήχθησαν και ανακρίθηκαν πάνω από 500 Έλληνες βορειοηπειρώτες.  
Τα 6 ηγετικά στελέχη της Ομόνοιας, από τους οποίους τελικά δικάστηκαν οι 5,  κρατήθηκαν για 4 μήνες. Τους μήνες κράτησης οι συλληφθέντες κατήγγειλαν ότι οι αρχές τους υπέβαλαν σε σωματική και ψυχολογική πίεση, συμπεριλαμβανομένων ξυλοδαρμών, στέρησης ύπνου και απειλών για βασανιστήρια. Στους 3 από αυτούς δεν τους δόθηκε η δυνατότητα για νομική υπεράσπιση πάρα μόλις λίγες μέρες πριν τη δίκη, ενώ και οι υπόλοιποι απέκτησαν υπεράσπιση πολλές μέρες μετά τη σύλληψη.   Η αλβανική κυβέρνηση απέρριψε αυτούς τους ισχυρισμούς. Κατά τη διάρκεια της 5μηνης ανάκρισης το κατηγορητήριο άλλαξε τρεις φορές.
Τα γεγονότα προκάλεσαν την έντονη αντίδραση της ελληνικής κυβέρνησης, των υπόλοιπων ευρωπαϊκών χωρών καθώς και των ΗΠΑ. Η Ελλάδα απάντησε παγώνοντας τη βοήθεια της ΕΕ προς την Αλβανία, σφράγισε τα σύνορά της με την Αλβανία και μεταξύ Αυγούστου-Νοεμβρίου 1994, απέλασε περισσότερους από 115.000 παράνομους Αλβανούς μετανάστες.

Η δίκη των 5 ξεκίνησε στις 15 Αυγούστου του 1994, στα Τίρανα.  
Κατηγορούμενοι ήταν οι:
* Θοδωρής Βεζιάνης, πρόεδρος του παραρτήματος της Ομόνοιας του Αργυροκάστρου
* Βαγγέλης Παπαχρήστος, πρόεδρος του παραρτήματος της Ομόνοιας των Αγίων Σαράντα
* Παναγιώτης Μάρτος, πρόεδρος του παραρτήματος της Ομόνοιας του Δελβίνου
* Ηρακλής Σύρμος, αντιπρόεδρος του παραρτήματος της Ομόνοιας του Αργυροκάστρου
* Κώστας Κυριακού,  δημογέροντας του Δήμου Δρόπολης
Οι κατηγορούμενοι κατήγγειλαν τη βία που τους ασκήθηκε και την ανυπαρξία βάσιμων κατηγοριών. Χαρακτηριστικά δήλωναν: «εμείς κατηγορούμαστε και καθόμαστε στο εδώλιο του κατηγορουμένου, μόνον και μόνον, γιατί είμαστε ΕΛΛΗΝΕΣ». Την 1η μέρα της δίκης αποσύρθηκε η κατηγορία περί εσχάτης προδοσίας.  
Κατά τη διάρκεια της δίκης τους, πραγματοποιήθηκε διαδήλωση από ομάδα περίπου 100 Ελλήνων δικηγόρων, δημοσιογράφων και Ελλήνων πολιτών της Αλβανίας έξω από το δικαστήριο. Η αλβανική αστυνομία διέλυσε τη διαμαρτυρία και συνέλαβε περίπου 20 δικηγόρους και δημοσιογράφους.
Τελικά, κατόπιν της απόφασης του δικαστηρίου, οι κατηγορούμενοι έλαβαν ποινές φυλάκισης 6-8 ετών, οι οποίες στη συνέχεια μειώθηκαν στην έφεση. 
Τον Δεκέμβριο του 1994, η Ελλάδα άρχισε να επιτρέπει περιορισμένη βοήθεια της ΕΕ στην Αλβανία, ενώ η Αλβανία απελευθέρωσε δύο από τους κατηγορούμενους της Ομόνοιας και μείωσε τις ποινές των υπολοίπων.

## Παραπομπές



Κατηγορία:Ελληνοαλβανικές σχέσεις
Νορθ Γιορκ

Το **Νορθ Γιορκ** (αγγλικά: North York) είναι πρώην μονάδα τοπικής αυτοδιοίκησης και πόλη  και πλέον μία από τις έξι διοικητικές περιφέρειες του Τορόντο, στο Οντάριο του Καναδά. Βρίσκεται στη βόρεια περιοχή του Τορόντο, με το κέντρο του γύρω από την Γιανγκ Στρητ, βόρεια της εθνικής οδού 401 του Οντάριο. Οριοθετείται από την περιοχή του Γιορκ στα βόρεια στην λεωφόρο Στηλς, στα δυτικά από τον ποταμό Χάμπερ, και στα ανατολικά από τη Λεωφόρο Βικτόρια Παρκ. Τα νότια όριά του αντιστοιχούν στα βόρεια όρια των πρώην δήμων του Τορόντο: Γιορκ, Παλιό Τορόντο και Ηστ Γιορκ. Βάσει της Απογραφής του 2016, η διοικητική περιφέρεια έχει πληθυσμό 644.685 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Τορόντο
Αντιθρομβίνη

thumb|right|285px|Μονομερές της αντιθρομβίνης
Η **αντιθρομβίνη** (αγγλ. *antithrombin*, συντομογραφικώς **AT**) είναι μια μικρή γλυκοπρωτεΐνη που αδρανοποιεί αρκετά ένζυμα του συστήματος της πήξεως του αίματος. Είναι πρωτεΐνη που αποτελείται από 464 αμινοξέα και παράγεται από το ήπαρ. Περιέχει τρεις δισουλφιδικούς δεσμούς και συνολικώς 4 δυνητικές θέσεις γλυκοζυλιώσεως. Η **α-αντιθρομβίνη** είναι η κυρίαρχη μορφή της αντιθρομβίνης που βρίσκεται στο πλάσμα του αίματος και έχει από έναν ολιγοσακχαρίτη να καταλαμβάνει την καθεμιά από τις 4 θέσεις γλυκοζυλιώσεως. Αλλά στη λιγότερο συχνή μορφή της πρωτεΐνης, τη **β-αντιθρομβίνη**, η μία θέση γλυκοζυλιώσεως παραμένει μη κατειλημμένη. Η δραστικότητά της πολλαπλασιάζεται από το αντιπηκτικό φάρμακο ηπαρίνη, το οποίο εινσχύει τη δέσμευση της αντιθρομβίνης στον παράγοντα IIa (θρομβίνη) και τον παράγοντα Xa.

Η συνήθης αντιθρομβίνη αποκαλείται **αντιθρομβίνη III** (AT III). Οι ονομασίες «αντιθρομβίνη I» έως «αντιθρομβίνη IV» προέρχονται από τις πρώτες σχετικές μελέτες, που έγιναν κατά τη δεκαετία του 1950 από τους Seegers, Johnson και Fell.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 51

Κατηγορία:Γλυκοπρωτεΐνες
Κατηγορία:Σύστημα πήξης
Κατηγορία:Αναστολείς ενζύμων
Αντίκλινο

thumb|Διάγραμμα διατομής ενός απλού αντικλίνου
[thumb|Αντίκλινο κοντά στην ορεινή πόλη [Εχντέν του Λιβάνου]]
Στην τεκτονική γεωλογία το **αντίκλινο** είναι ένας από τους τύπους των πτυχών (πτυχώσεων), ο οποίος έχει αψιδοειδή μορφή, με τα παλαιότερα στρώματα πετρωμάτων στην κεντρική περιοχή (τον λεγόμενο *πυρήνα* του αντικλίνου). Είναι ο αντίθετος τύπος πτυχής από το σύγκλινο. Το συνηθισμένο αντίκλινο είναι κυρτό προς τα επάνω. Η θέση της μέγιστης καμπυλότητας ονομάζεται *κορυφή* και είναι στο υψηλότερο σημείο του αντικλίνου. Οι πλευρές της πτυχής που αποκλίνουν προς τα κάτω από την κορυφή ονομάζονται *σκέλη* ή *πτέρυγες*.

Τα αντίκλινα μπορούν να αναγνωρίζονται και να ταυτοποιούνται διακρινόμενα από άλλες *αντιμορφές* με κριτήριο την ακολουθία των στρωμάτων πετρωμάτων, που είναι προοδευτικά αρχαιότερα προς το κέντρο της πτυχής. Αυτές και η σύγκλιση προς τα επάνω είναι οι ενδείξεις για αντίκλινο σε έναν γεωλογικό χάρτη. Εάν οι σχέσεις ηλικίας μεταξύ των διάφορων στρωμάτων είναι άγνωστες, τότε θα πρέπει να χρησιμοποιίται ο όρος «αντιμορφή» (*antiform*).

Τα αντίκλινα δημιουργούνται συνήθως επάνω από ρήγματα κατά τη διάρκεια παραμορφώσεων του φλοιού. Η ανύψωση του πυρήνα της πτυχής προκαλεί συμπίεση των στρωμάτων και ανισότροπη διάβρωση αυτών. Η κίνηση κατά μήκος του ρήγματος συνήθως παραμορφώνει και γειτονικά στρώματα πετρωμάτων, πράγμα που μπορεί να οδηγήσει σε μια ασύμματρη ή και ανεστραμμένη πτύχωση.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 58

## Βιβλιογραφία
* 
* 
*  (ολόκληρο το βιβλίο είναι δωρεάν διαθέσιμο σε PDF)

Κατηγορία:Γεωλογία
Κατηγορία:Δομική γεωλογία
Αντικομίδες

Οι **αντικομίδες** (λατινική-επιστημονική ονομασία *Anticomidae*) είναι οικογένεια από μικρά υδρόβια σκουλήκια, που ανήκουν στη συνομοταξία νηματέλμινθες (νηματώδη) και στην τάξη ενόπλιδα. Σήμερα γίνονται ευρύτερα αποδεκτά τα εξής γένη ως ανήκοντα στην οικογένεια αντικομίδες:

* Αντικόμη (*Anticoma*), Bastian, 1865
* Αντικόμοψις (*Anticomopsis*), Micoletzky & Kreis, 1930
* Αντόπους (*Antopus*), Cobb, 1933
* Κεφαλαντικόμη (*Cephalanticoma*), Platonova, 1976
* Οδονταντικόμη (*Odontanticoma*), Platonova, 1976
* Παραντικόμη (*Paranticoma*), Micoletzky & Kreis, 1930

## Παραπομπές


Αντικομιδες
Κούντουζντα (επαρχία Καρασού)

Το **Κούντουζντα** (, *Qūndyzdy*, ρωσικά: ) είναι καταργημένο χωριό του αγροτικού οκρούγκ Ιλίτσεβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 26 κάτοικους. Καταργήθηκε διοικητικά το 2023 και προσαρτήθηκε στο χωριό Νοβοσέλοβκα.

## Παραπομπές




## Εξωτερικοί σύνδεσμοι
* 

Κατηγορία:Χωριά της Επαρχίας Καρασού
Πρωτάθλημα υδατοσφαίρισης Τσεχίας γυναικών

Το **Πρωτάθλημα υδατοσφαίρισης Τσεχίας γυναικών** (τσεχικά: **1. liga žen**), είναι ένα Τσεχικό πρωτάθλημα για γυναικείους συλλόγους υδατοσφαίρισης. Στο Τσεχικό σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από τη Τσεχική Ομοσπονδία Υδατοσφαίρισης (Český svaz vodního póla).

Το πρωτάθλημα διοργανώθηκε για πρώτη φορά το 1993 μετά την διάλυση της Τσεχοσλοβακίας και αντικατέστησε το ομώνυμο πρωτάθλημα υδατοσφαίρισης γυναικών που διήρκησε από το 1989 έως το 1992.

Από την έναρξη του πρωταθλήματος το 1993, 3 ομάδες έχουν κερδίσει τον τίτλο με την καλύτερη από αυτές να είναι η Φέζκο Στρακονίτσε (22). Η τρέχουσα πρωταθλήτρια είναι η Φέζκο Στρακονίτσε, η οποία κέρδισε τον τίτλο την περίοδο 2023−24.

## Πρωταθλητές
### Κάτοχοι τίτλου

¹Ο νικητής του πρωταθλήματος ορίστηκε μετά την κανονική περίοδο λόγω της πανδημίας του Κορωνοϊού.

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Τσεχικής Ομοσπονδίας Υδατοσφαίρισης

Γυναικες 01
Πρωταθλημα 01
Τσεχια
Ζανσιλίκ (επαρχία Καρασού)

Το **Ζανσιλίκ** (, *Janşilik*, ρωσικά: ) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν. Στην απογραφή του 1989, η οποία είναι και η τελευταία στην οποία καταμετρήθηκε, είχε πληθυσμό 141 ατόμων, και υπάγονταν στο αγροτικό οκρούγκ Νοβοσέλοβ (σήμερα στην επικράτεια του αγροτικού οκρούγκ Ιλίτσεβ).

## Σημειώσεις


## Παραπομπές



Κατηγορία:Χωριά της Επαρχίας Καρασού
Αντίγνωτος

Ο **Αντίγνωτος** (τέλη 1ου αι. π.Χ.) ήταν αρχαίος Αθηναίος γλύπτης, της εποχής του Ρωμαίου Αυτοκράτορα Οκταβιανού Αυγούστου.

Ο Αντίγνωτος φιλοτέχνησε κυρίως ανδριάντες ονομαστών βασιλέων και άλλων επιφανών ανδρών. Από τρεις ενεπίγραφους λίθους, που θεωρείται ότι ήταν βάσεις ανάλογων ανδριάντων, συνάγεται ότι ο Αντίγνωτος δημιούργησε τους ανδριάντες των βασιλέων της Θράκης Κότυος και Ρησκουπόριδος, καθώς και τον ανδριάντα ενός Ρωμαίου με άγνωστο αξίωμα. Πιθανολογείται ότι ο γλύπτης φιλοτέχνησε ένα αντίγραφο του σπουδαιότερου έργου των γλυπτών Κριτία και Νησιώτη (5ος αιώνας π.Χ.), που απεικόνιζε τους Αθηναίους τυραννοκτόνους Αρμόδιο και Αριστογείτονα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 31

Αντιγνωτος
Η πόλη των τειχών και των μυστικών

«**Η πόλη των τειχών και των μυστικών»** (πρωτότυπος τίτλος: **«City of Walls and Secrets»**) ονομάζεται το δέκατο τέταρτο επεισόδιο του δεύτερου κύκλου της Αμερικανικής τηλεοπτικής σειράς κινουμένων σχεδίων του Nickelodeon *[[Άβαταρ: Ο Τελευταίος Ανεμοδαμαστής]]* και το 34ο συνολικά. Σε σενάριο από τον Τιμ Χέντρικ και σκηνοθεσία από τη Λόρεν ΜακΜούλλαν, το επεισόδιο έκανε πρεμιέρα στο Nickelodeon στις 22 Σεπτεμβρίου 2006. Το επεισόδιο έλαβε θετικά σχόλια από τους κριτικούς.

Το επεισόδιο ακολουθεί τον Άανγκ και τους φίλους του όταν φτάνουν στην πόλη Μπα Σινγκ Σε όπου ψάχνουν τον ιπτάμενο βίσωνα του Άανγκ, Άππα. Εν τω μεταξύ, ο Μαχητής της Ελευθερίας Τζετ προσπαθεί να αποδείξει πως ο Ζούκο και ο Άιρο είναι φωτοδαμαστές.

## Πλοκή
Ο Άανγκ και οι φίλοι του ταξιδεύουν στην πρωτεύουσα του Βασιλείου της Γης Μπα Σινγκ Σε για να μιλήσουν στον βασιλιά της πόλης και να βρουν τον ιπτάμενο βίσωνα του Άανγκ, Άππα. Παρόλα αυτά, στην πόλη κανείς δεν ξέρει για τον πόλεμο λόγω του ότι ο πρωθυπουργός της πόλης και σύμβουλος του βασιλιά, Λονγκ Φενγκ, απαγόρευσε να γίνει γνωστό το νέο του πολέμου, για να μην πάρει μέρος σε αυτόν η πόλη. 

Ούτε ο βασιλιάς της πόλης γνώριζε τίποτα και τη διοίκηση του στρατού είχε λάβει το Συμβούλιο των 5. Για να εμποδίσει τον Άανγκ και τους φίλους του να συναντηθούν με τον βασιλιά και να του πουν για τον πόλεμο, ο Λονγκ Φενγκ στέλνει την Τζου Ντι για να τους πείσει ότι ο βασιλιάς θα τους δει σε δύο μήνες. Την ίδια ώρα στην πόλη φτάνουν ο Ζούκο και ο Άιρο, μαζί με τον Τζετ. Όταν ο Τζετ ανακαλύπτει πώς ο Ζούκο και ο Άιρο είναι φωτοδαμαστές, προσπαθεί να πείσει τους πελάτες της τσαγερί στην οποία εργάζονται, ότι αυτοί είναι φωτοδαμαστές. Εκείνοι δεν τον πιστεύουν και τότε επιτίθεται στον Ζούκο, αλλά εμφανίζονται οι Ντάι Λι και φυλακίζουν τον Τζετ, κάνοντάς του πλύση εγκεφάλου.

## Παραπομπές


Κατηγορία:Επεισόδια Άβαταρ: Ο Τελευταίος Ανεμοδαμαστής
Αντικυρέας

Ο **Αντικυρέας** (αρχ. ελλ. *Ἀντικυρεύς*) ήταν ήρωας της ελληνικής μυθολογίας, που αναφέρεται από μερικές πηγές ως ο ιδρυτής της πόλεως Αντικύρας της αρχαίας Βοιωτίας, στην οποία έδωσε και το όνομά του (*επώνυμος ήρωας*). Σύμφωνα όμως με άλλη παράδοση, ήταν απλώς ένας κάτοικός της, φημισμένος επειδή λεγόταν ότι υπήρξε ο πρώτος που είχε χρησιμοποιήσει το άφθονο στην περιοχή γύρω από την πόλη βοτάνι ελλέβορο, το οποίο οι αρχαίοι Έλληνες πίστευαν ότι μπορούσε να θεραπεύσει την τρέλα. Συγκεκριμένα, το είχε χορηγήσει στον μέγιστο των ηρώων της ελληνικής μυθολογίας, τον Ηρακλή, προκειμένου να τον απαλλάξει από τη *μανία* (δηλαδή την τρέλα) που τού είχε εμβάλει η θεά Ήρα.

## Δειτε επίσης
* *[[Ηρακλής μαινόμενος]]*

## Παραπομπές


## Πηγές
* Το λήμμα «Ἀντικυρεύς» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 62

Αντικυρεας
Αντίκυρα (πόλη αρχαίας Θεσσαλίας)

thumb|295px|Χάρτης της αρχαίας Θεσσαλίας. Τα Αντίκυρα διακρίνονται στο κάτω άκρο, νοτίως της Λαμίας, δηλαδή στη σημερινή Στερεά Ελλάδα.
Η **Αντίκυρα** ή **Αντικύρα** ήταν πόλη-κράτος της αρχαίας νότιας Θεσσαλίας, διαφορετική από τη γνωστότερη Αντίκυρα Βοιωτίας κοντά στον Κορινθιακό Κόλπο - **Αντίκιρρα** ή **Ἀντίκυρρα** κατά τον Πτολεμαίο και **Ἀντίκυρρα** ή **Ἀντίκυραι** κατά τον Στέφανο τον Βυζάντιο. Η θεσσαλική Αντίκυρα ήταν κτισμένη στη δεξιά (νότια) όχθη του ποταμού Σπερχειού, κοντά στην εκβολή του στον Μαλιακό κόλπο, στην περιοχή των Μαλιέων, δηλαδή σε έδαφος που σήμερα υπάγεται στη Στερεά Ελλάδα (Νομός Φθιώτιδας) και όχι στη σημερινή Θεσσαλία. Στα νότιο άκρο της πόλεως άρχιζαν οι πρόποδες του βουνού Οίτη και η πόλη αυτή ανήκε στους *Οιταίους*. Για να διακρίνουν οι αρχαίοι τη θεσσαλική Αντίκυρα από την ομώνυμη πόλη της αρχαίας Φωκίδος, που σήμερα υπάγεται στον Νομό Βοιωτίας, αποκαλούσαν συχνά την πρώτη **Μαλιανή Αντίκυρα**.

Ερείπια ή ίχνη της θεσσαλικής Αντικύρας δεν έχουν ανακαλυφθεί, πιθανότατα επειδή καλύφθηκαν από τις προσχώσεις του Σπερχειού. Οι συντάκτες του *[[Barrington Atlas of the Greek and Roman World]]* ταυτίζουν με κάποια αβεβαιότητα τη θέση της θεσσαλικής Αντικύρας με το σημερινό χωριό Κωσταλέξη, του Δήμου και Δημοτικής Ενότητας Λαμιέων.

Σύμφωνα με την ιστορική παράδοση, στην Αντίκυρα αυτή των Οιτέων οι Πυλαγόρες σκότωσαν τον προδότη των Σπαρτιατών του Λεωνίδα στις Θερμοπύλες, τον Εφιάλτη, όταν εκείνος επέστρεψε μετά από χρόνια από την κυρίως Θεσσαλία, όπου είχε καταφύγει. Ενδιαφέρον παρουσιάζουν οι πηγές που αναφέρουν ως προδότες μαζί με τον Εφιάλτη τον Ονήτη από την Κάρυστο, αλλά και τον Κορυδαλλό από την Αντίκυρα. Αυτοί οι δυο κατά τον Ηρόδοτο δεν μπορεί να ήταν προδότες εφόσον η Αμφικτυονία δεν τους επεκήρυξε, όπως επεκήρυξε τον Εφιάλτη.

## Δειτε επίσης
* Αντίκυρα, στην αρχαία Φωκίδα και σημερινή Βοιωτία

## Παραπομπές


## Πηγές
* 
* 

## Βιβλιογραφία
* 

Αντικυρα
Αντιλέων (μυθολογία)

Στην ελληνική μυθολογία ο **Αντιλέων** ήταν γιος του μέγιστου των ηρώων της ελληνικής μυθολογίας, του Ηρακλή, και της Πρόκριδας, όχι της συζύγου του Κεφάλου, αλλά μιας από τις 50 Θεσπιάδες, που ήταν και η μεγαλύτερη στην ηλικία από όλες. Ο Αντιλέων ήταν ομοθαλής αδελφός του Ιππέως και ετεροθαλής αδελφός των τέκνων των άλλων Θεσπιάδων, τις οποίες άφησε (μαζί και την Πρόκριδα) έγκυες ο Ηρακλής είτε μέσα σε μία μόνο νύχτα, είτε σε μια εβδομάδα, είτε σε 50 συνεχόμενες νύχτες.

## Παραπομπές


## Πηγές
* Βιβλιοθήκη Απολλοδώρου, Online version at the Perseus Digital Library. αγγλ. μετάφρ. και ελληνικό κείμενο στον ίδιο ιστότοπο
* Αθήναιου *[[Δειπνοσοφισταί]]*. Online από την Perseus Digital Library.

Αντιλεων
Αντιλέων ο Ηρακλειώτης

Ο **Αντιλέων ο Ηρακλειώτης** ήταν τυραννοκτόνος αρχαίος Έλληνας ήρωας από την πόλη Ηράκλεια της περιοχής του Μεταποντίου στη Μεγάλη Ελλάδα (Κάτω Ιταλία).

Ο Αντιλέων, σε νεαρή ηλικία, συμμετέσχε στη δολοφονία του τυράννου της Ηρακλείας Αρχελάου, παρακινημένος από τη θανάσιμη έχθρα που έτρεφε ο τύραννος προς τον Ιππαρίνο, στενό φίλο του Αντιλέοντος. Μετά τη δολοφονία, ο Αντιλέων διέφυγε αρχικώς, κυνηγούμενος από τους στρατιώτες της φρουράς του Αρχελάου, αλλά μπερδεύτηκε μέσα σε ένα κοπάδι από πρόβατα που ήταν δεμένα το ένα με το άλλο. Ως αποτέλεσμα αυτού, τον πρόφθασαν οι στρατιώτες και τον σκότωσαν.

Μετά την αποκατάσταση των πολιτικών ελευθεριών στην Ηράκλεια, οι κάτοικοί της έστησαν στην πόλη χάλκινους ανδριάντες των δύο νεαρών φίλων Αντιλέοντος και Ιππαρίνου, και επιπροσθέτως απαγόρευσαν με ειδικό νόμο το δέσιμο των προβάτων στα κοπάδια μεταξύ τους.

## Παραπομπές


## Πηγές
* Το λήμμα «Ἀντιλέων» στη *Νέα Ελληνική Εγκυκλοπαίδεια* «Χάρη Πάτση», τόμος 6

Αντιλεων
Μαίρυ Άντιν

Η **Μαίρυ Άντιν** (αγγλ. *Mary Antin*, 13 Ιουνίου 1881 – 15 Μαΐου 1949) ήταν Αμερικανίδα συγγραφέας, ακτιβίστρια υπέρ των δικαιωμάτων των μεταναστών, όντας η ίδια μετανάστρια με την οικογένειά της από τη σημερινή Λευκορωσία. Είναι γνωστότερη για το αυτοβιογραφικό βιβλίο της *Η Γη της Επαγγελίας* (*The Promised Land*, 1912), μια περιγραφή της μεταναστεύσεώς της και του επακόλουθου εξαμερικανισμού της.

Η Άντιν γεννήθηκε ως **Μαρυάσε** (*Maryashe*) Άντιν και ήταν το δεύτερο από τα 6 τέκνα των Γίσραελ Άντιν και Έστερ Άντιν (το γένος Βέλτμαν), ενός ζεύγους Ρωσοεβραίων που ζούσε στο Πόλοτσκ του Κυβερνείου του Βίτσεμπσκ, στη Ρωσική Αυτοκρατορία (σήμερα η πόλη βρίσκεται στη βόρεια Λευκορωσία). Ο Γίσραελ Άντιν μετανάστευσε στη Βοστώνη το 1891 και τρία χρόνια αργότερα έστειλε άνθρωπο να φέρει και την οικογένειά του.

thumb|205px|Η Μαίρυ Άντιν (υποκοριστικό «Μάσκε») με την αδελφή της Φέτσκε όταν ήταν μικρά παιδιά.
Η Μαίρυ Άντιν παντρεύτηκε τον γεωλόγο Αμαντέους Γουίλιαμ Γκραμπάου (ή Γκράμπω) το 1901 και εγκαταστάθηκαν στη Νέα Υόρκη, όπου εκείνη σπούδασε στην Παιδαγωγική Ακαδημία («Teachers College») και στο Κολέγιο Μπάρναρντ του Πανεπιστημίου Κολούμπια, ενώ σύζυγός της είχε μόλις διορισθεί καθηγητής στο Κολούμπια. Το αυτοβιογραφικό έργο της *The Promised Land*, όπου περιγράφει τα χρόνια που ήταν μαθήτρια σε δημόσιο σχολείο της Βοστώνης και την ενσωμάτωση και αφομοίωσή της στον αμερικανικό πολιτισμό και κουλτούρα, ενώ από την άλλη περιγράφει τη ζωή των Εβραίων στην τσαρική Ρωσία. Μετά την έκδοση του έργου αυτού, η Άντιν έδωσε διαλέξεις σχετικώς με την εμπειρία της μεταναστεύσεως σε πολλά μέρη των ΗΠΑ.

Κατά τη διάρκεια του Α΄ Παγκόσμιου Πολέμου, ενώ εκείνη δρούσε υπέρ της πλευράς των Συμμάχων, οι φιλογερμανικές δραστηριότητες του συζύγου της επέφεραν τη διάσταση του ζεύγους και την ψυχοσωματική κατάρρευση της Άντιν. Ο Αμαντέους υποχρεώθηκε να αφήσει τη θέση του στο Κολούμπια και πήγε να εργασθεί στην Κίνα, όπου εισήγαγε τη σύγχρονη επιστήμη της γεωλογίας. Η Μαίρυ δεν είχε ποτέ την απαιτούμενη φυσική αντοχή για να τον επισκεφθεί εκεί.

Κατά τον Β΄ Παγκόσμιο Πόλεμο ο Αμαντέους αιχμαλωτίσθηκε από τους Ιάπωνες στην Κίνα και πέθανε λίγο καιρό μετά την απελευθέρωσή του, το 1946. Η Μαίρυ Άντιν πέθανε τρία χρόνια αργότερα, σε ηλικία 67 ετών, από καρκίνο.

## Παραπομπές


## Βιβλιογραφία
* Το λήμμα «Ἀντιν Μαίρη» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 76
* 
* 
* 
* 
* 
* 

## Εξωτερικοί σύνδεσμοι
* 
* ''Vom Ghetto ins Land der Verheissung'', 1913 (γερμανόγλωσση έκδοση του σημαντικότερου έργου της)
* Pamela S. Nadell: το αναλυτικό λήμμα «Mary Antin», στην *Jewish Women Encyclopedia*
* Βιβλία της συγγραφέως στο Project Gutenberg
* 

Κατηγορία:Αμερικανίδες συγγραφείς
Κατηγορία:Αμερικανοί απομνημονευματογράφοι
Κατηγορία:Εβραίοι συγγραφείς
Κατηγορία:Ρωσίδες συγγραφείς
Κατηγορία:Ρωσοεβραίοι
Κατηγορία:Αμερικανοεβραίοι
Κατηγορία:Απόφοιτοι του Πανεπιστημίου Κολούμπια
Αντιμενίδας

Ο **Αντιμενίδας** (στην αιολική διάλεκτο) ή **Αντιμενίδης** (στην ιωνική και στην αττική διάλεκτο) ήταν αδελφός του γνωστού αρχαίου Έλληνα ποιητή Αλκαίου από τη Λέσβο (τέλη 7ου αιώνα π.Χ.).

Μαζί με τον Αλκαίο, τους άλλους αδελφούς του και τον Πιττακό, ο Αντιμενίδας ανέτρεψε τον τύραννο Μέλαγχρο και αργότερα τα αδέλφια συνωμότησαν εναντίον και του νέου τυράννου Μυρσίλου. Ο Αλκαίος και οι αδελφοί του ηγούνταν της αριστοκρατικής παρατάξεως στην πόλη της Μυτιλήνης.

Οι εσωτερικές ταραχές στη Μυτιλήνη συνεχίσθηκαν, υποδαυλισμένες από την ομάδα των αριστοκρατών, με προεξάρχοντες τον Αλκαίο και τον Αντιμενίδα. Αφότου αυτοί εξορίσθηκαν, η πόλη γνώρισε περίοδο σχετικής ηρεμίας, ώσπου οι φυγάδες επιχείρησαν να πετύχουν την επάνοδό τους με τη βία των όπλων. Ο δήμος, προκειμένου να αποκρούσει την απειλή, εξέλεξε ως *αισυμνήτη* τον Πιττακό, στον οποίο παρεχώρησε απόλυτη εξουσία. Φαίνεται ότι μετά και από αυτό ο Αντιμενίδας αυτοεξορίσθηκε ή εξορίσθηκε μακριά από τη Λέσβο, αφού παραδίδεται ότι υπηρέτησε ως μισθοφόρος στον βαβυλωνιακό στρατό στο τέλος του 7ου αι. π.Χ..

## Παραπομπές


## Πηγές
* Το λήμμα «Ἀντιμενίδας» στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 70

Κατηγορία:Αρχαίοι Μυτιληνιοί
Κατηγορία:Αρχαίοι Έλληνες πολιτικοί πρόσφυγες
Αγροτικό οκρούγκ Καρασού (επαρχία Καρασού)

Το **Αγροτικό οκρούγκ Καρασού** (, ρωσικά: ) είναι διοικητική μονάδα στην επαρχία Καρασού, στην περιφέρεια Κοστανάι του Καζακστάν. Το διοικητικό κέντρο του είναι το χωριό Καρασού. Περιλαμβάνει επιπλέον τα χωριά Βόστοκ, Ζουμαγούλ, Μάισκοε και Τιμτουίρ. Το 2017 καταργήθηκαν διοικητικά τα χωριά Αλακπάς και Κόζουμπαϊ καθώς ο πληθυσμός τους μειώθηκε σε κάτω από 50 κατοίκους, και προσαρτήθηκαν στα χωριά Βόστοκ και Τιμτουίρ αντίστοιχα. Στην επικράτεια του αγροτικού οκρούγκ βρίσκονται και οι εγκαταλελειμμένοι οικισμοί Τάλντα και Καρασιλίκ του πρώην αγροτικού σοβιέτ Μάισκι. 

## Παραπομπές




Καρασου
Πρωτάθλημα υδατοσφαίρισης Σουηδίας γυναικών

Το **Πρωτάθλημα υδατοσφαίρισης Σουηδίας γυναικών**, είναι ένα Σουηδικό πρωτάθλημα για γυναικείους συλλόγους υδατοσφαίρισης. Στο Σουηδικό σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από τη Σουηδική Ομοσπονδία Κολύμβησης (Svenska simförbundet).

Από την έναρξη του πρωταθλήματος το 1984, 6 ομάδες έχουν κερδίσει τον τίτλο με την καλύτερη από αυτές να είναι η Γιαρφάλα Σιμσαλσκάπ (16). Η τρέχουσα πρωταθλήτρια είναι η Γιαρφάλα Σιμσαλσκάπ, η οποία κέρδισε τον τίτλο την περίοδο 2023–24. 

## Πρωταθλητές
### Κάτοχοι τίτλου

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Σουηδικής Ομοσπονδίας Κολύμβησης

Γυναικες 01
Πρωταθλημα 01
Σουηδια
Αθανάσιος Λαμπρόπουλος

Ο **Αθανάσιος Θ. Λαμπρόπουλος** (1937-2024) ήταν Έλληνας νομικός, συγγραφέας, ιστορικός και ερευνητής.

## Βιογραφία
Γεννήθηκε στη Βυτίνα το 1937, σπούδασε πολιτικές και νομικές επιστήμες στο Πάντειο Πανεπιστήμιο και εργάστηκε στον ΟΤΕ για τρεις δεκαετίες εξαντλώντας την υπηρεσιακή ιεραρχία. Ο Αθανάσιος Λαμπρόπουλος ήταν από τους σημαντικότερους ιστορικούς ερευνητές της Αρκαδίας με σημαντικό και πλούσιο έργο, έχοντας εκδώσει είκοσι οκτώ συγγράμματα αναφερόμενα είτε στην τοπική ιστορία είτε στην αρχαιοελληνική περίοδο.

## Συγγραφικό έργο

* **Ιστορία της Βυτίνας**, εκδόσεις ΠΑΠΑΖΗΣΗ, 2023.
* **Το δασάκι της Βυτίνας**, εκδόσεις Nidus, 2017.
* **Παναγιώτης Τρ. Τριανταφυλλίδης**, εκδόσεις Φίλοι του κληροδοτήματος Παναγιώτη Τριανταφυλλίδη, 2013.
* **Το Μαίναλο, Η χλωρίδα και η Πανίδα**, εκδόσεις ΚΑΤΑ ΓΡΑΜΜΑ, 2004. 
* **Παν ο φιλοσπήλυγξ, Λατρευτικά σπήλαια του Πανός**, εκδόσεις ΣΕΜΕΛΗ, 2002.
* **Λατινοελληνικό λεξικό νομικών όρων**, εκδόσεις ΣΑΚΚΟΥΛΑ, 1992.

## Παραπομπές


Κατηγορία:Έλληνες συγγραφείς του 20ού αιώνα
Ο Χριστός στη Θύελλα στη Θάλασσα της Γαλιλαίας

**«Ο Χριστός στη Θύελλα στη Θάλασσα της Γαλιλαίας»** είναι ελαιογραφία του 1633 από τον Ολλανδό ζωγράφο Ρέμπραντ φαν Ράιν. Είναι ένα από τα πρώιμα έργα του Ρέμπραντ. Αγοράστηκε από τον Μπερνάρ Μπέρενσον για την Ιζαμπέλα Στιούαρτ Γκάρντνερ το 1869 και βρισκόταν στο Μουσείο Ιζαμπέλ Στιούρτ Γκάρννερ της Βοστώνης πριν από την κλοπή του το 1990. Από τότε εξακολουθεί να είναι άγνωστο πού βρίσκεται. Ο πίνακας απεικονίζει το Βιβλικό γεγονός στο οποίο ο Ιησούς ηρεμούσε την καταιγίδα στη Θάλασσα της Γαλιλαίας, όπως περιγράφεται στο τέταρτο κεφάλαιο του Ευαγγελίου του Μάρκου. Είναι το μοναδικό θαλάσσιο τοπίο του Ρέμπραντ.

## Κλοπή
Το πρωί της 18ης Μαρτίου 1990, δύο κλέφτες μεταμφιεσμένοι ως αστυνομικοί εισήλθαν στο μουσείο και έκλεψαν την Θύελλα στη Θάλασσα της Γαλιλαίας μαζί με άλλα 12 έργα στην μεγαλύτερη κλοπή τέχνης στην αμερικανική ιστορία. Η ληστεία παραμένει ανεπίλυτη. Στις 18 Μαρτίου 2013, το FBI ανακοίνωσε ότι ήξερε ποιοι ήταν υπεύθυνοι για το έγκλημα. Ωστόσο, μέχρι σήμερα δεν έχουν συλληφθεί και τα 13 έργα τέχνης εξακολουθούν να λείπουν. Η έρευνα παραμένει ανοιχτή.

## Παραπομπές


Χριστος στη θυελλ
Κατηγορία:Σελίδες με μη επιθεωρημένες μεταφράσεις